ไฟนอลแฟนตาซี IV

วิดีโอเกม ค.ศ. 1991
| ไฟนอลแฟนตาซี IV |
| --- | --- |
ภาพกล่องของเกมซูเปอร์แฟมิคอมดั้งเดิม (ภาษาญี่ปุ่น)
ผู้พัฒนา: สแควร์
ผู้จัดจำหน่าย:  สแควร์    ซูเปอร์แฟมิคอม  สแควร์  เพลย์สเตชัน  ญี่ปุ่น: สแควร์ อเมริกาเหนือ: สแควร์ อิเล็กทรอนิก อาตส์ ภูมิภาคแพล: โซนีคอมพิวเตอร์เอนเตอร์เทนเมนต์  เกมบอยอัดวานซ์  อเมริกาเหนือ: นินเท็นโด ญี่ปุ่น: สแควร์เอนิกซ์ ยุโรป: นินเท็นโด  
กำกับ: ฮิโรโนบุ ซากางูจิ
ออกแบบ: ทากาชิ โทกิตะ
โปรแกรมเมอร์: เค็ง นาริตะ
ศิลปิน: โยชิตากะ อามาโนะ
เขียนบท:   ทากาชิ โทกิตะ  ฮิโรโนบุ ซากางูจิ 
แต่งเพลง: โนบูโอะ อูเอมัตสึ
ชุด: ไฟนอลแฟนตาซี
เครื่องเล่น:  ซูเปอร์แฟมิคอม    เพลย์สเตชัน  วันเดอร์สวอนคัลเลอร์  เกมบอยอัดวานซ์  โฟมา 903ไอ / 703ไอ  เพลย์สเตชัน พอร์เทเบิล  ไอโอเอส  แอนดรอยด์  วินโดวส์  นินเท็นโด สวิตช์  เพลย์สเตชัน 4  
วางจำหน่าย:  19 กรกฎาคม ค.ศ. 1991    ซูเปอร์แฟมิคอม  ญี่ปุ่น: 19 กรกฎาคม ค.ศ. 1991 ญี่ปุ่น: 19 ตุลาคม ค.ศ. 1991 (อีซีไทป์) อเมริกาเหนือ: 23 พฤศจิกายน ค.ศ. 1991  เพลย์สเตชัน  ญี่ปุ่น: 21 มีนาคม ค.ศ. 1997 อเมริกาเหนือ: 29 มิถุนายน ค.ศ. 2001 ยุโรป: 27 กุมภาพันธ์ ค.ศ. 2002  วันเดอร์สวอนคัลเลอร์  ญี่ปุ่น: 29 มีนาคม ค.ศ. 2002  เกมบอยอัดวานซ์  อเมริกาเหนือ: 12 ธันวาคม ค.ศ. 2005 ญี่ปุ่น: 15 ธันวาคม ค.ศ. 15, 2005 ยุโรป: 2 มิถุนายน ค.ศ. 2006  ไอ-โหมด  ญี่ปุ่น: 5 ตุลาคม ค.ศ. 2009  อีซีเว็บ  ญี่ปุ่น: 10 ธันวาคม ค.ศ. 2009  ยาฮู!  ญี่ปุ่น: 13 มกราคม ค.ศ. 2010  ไฟนอลแฟนตาซี IV: เดอะคัมพลีตคอลเลกชัน  เพลย์สเตชัน พอร์เทเบิล  ญี่ปุ่น: 24 มีนาคม ค.ศ. 2011 อเมริกาเหนือ: 19 เมษายน ค.ศ. 2011 ยุโรป: 21 เมษายน ค.ศ. 2011 ออสตราเลเชีย: 28 เมษายน ค.ศ. 2011  พิกเซลรีมาสเตอร์  แอนดรอยด์, ไอโอเอส, วินโดวส์  ทั่วโลก: 8 กันยายน ค.ศ. 2021  นินเท็นโด สวิตช์, เพลย์สเตชัน 4  ทั่วโลก: 19 เมษายน ค.ศ. 2023  
แนว: เล่นตามบทบาท
รูปแบบ: ผู้เล่นเดี่ยว, หลายผู้เล่น
ไฟนอลแฟนตาซี IV (อังกฤษ: Final Fantasy IV) หรือที่รู้จักกันในชื่อไฟนอลแฟนตาซี II สำหรับการเปิดตัวครั้งแรกในทวีปอเมริกาเหนือ เป็นวิดีโอเกมเล่นตามบทบาทที่พัฒนาและเผยแพร่โดยบริษัทสแควร์ (ปัจจุบันคือสแควร์เอนิกซ์) สำหรับซูเปอร์แฟมิคอม ซึ่งเปิดตัวใน ค.ศ. 1991 โดยเป็นภาคหลักที่สี่ของซีรีส์ไฟนอลแฟนตาซี เรื่องราวของเกมนี้เดินตามเซซิล ผู้เป็นอัศวินดำ ในขณะที่เขาพยายามป้องกันไม่ให้ผู้วิเศษที่ชื่อโกลเบซยึดคริสตัลอันทรงพลังและทำลายโลก เขาเข้าร่วมในภารกิจนี้โดยกลุ่มพันธมิตรที่เปลี่ยนแปลงบ่อยครั้ง ไฟนอลแฟนตาซี IV นำเสนอสิ่งใหม่ที่กลายมาเป็นแก่นของซีรีส์ไฟนอลแฟนตาซีและเกมเล่นตามบทบาทโดยทั่วไป ซึ่งคือระบบ "แอกทีฟไทม์แบตเทิล" ที่ใช้ในเกมไฟนอลแฟนตาซีห้าภาคที่ตามมา และไม่เหมือนกับภาคก่อน ๆ ในซีรีส์นี้ เนื่องจากภาค IV มอบคลาสตัวละครให้แก่ตัวละครแต่ละตัวที่ไม่สามารถเปลี่ยนแปลงได้
ไฟนอลแฟนตาซี IV ได้รับการย้ายไปยังแพลตฟอร์มอื่น ๆ หลายระบบโดยมีความแตกต่างกันออกไป ส่วนฉบับรีเมกยังเรียกว่าไฟนอลแฟนตาซี IV ที่มาพร้อมกับกราฟิก 3 มิตินั้น ได้รับการเปิดตัวสำหรับนินเท็นโด ดีเอส ใน ค.ศ. 2007 และ ค.ศ. 2008 โดยในอดีต เกมนี้ได้รับการตั้งชื่อใหม่ว่าไฟนอลแฟนตาซี II ในระหว่างการเปิดตัวครั้งแรกนอกประเทศญี่ปุ่น เนื่องจากภาค II และภาค III ดั้งเดิมยังไม่ได้วางจำหน่ายนอกประเทศญี่ปุ่นในขณะนั้น กระทั่งมีการปรับไฟนอลแฟนตาซี IV ให้เข้ากับท้องถิ่นในภายหลัง ซึ่งเริ่มปรากฏหลังจากไฟนอลแฟนตาซี VII (วางจำหน่ายทั่วโลกภายใต้ชื่อนั้น) ได้ใช้ชื่อซึ่งมีมาแต่เดิม
การเกิดใหม่ของเกมนี้มียอดขายมากกว่าสี่ล้านชุดทั่วโลก ภาคต่ออย่างไฟนอลแฟนตาซี IV: ดิอาฟเตอร์เยียส์ ได้รับการเผยแพร่สำหรับโทรศัพท์เคลื่อนที่ของญี่ปุ่นใน ค.ศ. 2008 และทั่วโลกผ่านทางบริการวีชอปแชนเนิลเมื่อวันที่ 1 มิถุนายน ค.ศ. 2009 ครั้นใน ค.ศ. 2011 ทั้งไฟนอลแฟนตาซี IV ภาคปกติ และภาคดิอาฟเตอร์เยียส์ได้รับการเผยแพร่สำหรับเพลย์สเตชัน พอร์เทเบิล โดยเป็นส่วนหนึ่งของการรวมในไฟนอลแฟนตาซี IV: เดอะคัมพลีตคอลเลกชัน ซึ่งรวมถึงเกมใหม่ที่ตั้งอยู่ระหว่างทั้งสองเกมนี้ นั้นคือไฟนอลแฟนตาซี IV: อินเทอร์ลูด อนึ่ง พอร์ตของรีเมกนินเท็นโด ดีเอส ได้เปิดตัวสำหรับไอโอเอสใน ค.ศ. 2012, สำหรับแอนดรอยด์ใน ค.ศ. 2013 และสำหรับวินโดวส์ใน ค.ศ. 2014 ส่วนพอร์ตที่ได้รับการปรับปรุงอีกพอร์ตหนึ่งของไฟนอลแฟนตาซี IV ได้รับการเผยแพร่โดยเป็นส่วนหนึ่งของการรวมซีรีส์ในไฟนอลแฟนตาซีพิกเซลรีมาสเตอร์สำหรับไอโอเอส, แอนดรอยด์ และวินโดวส์ใน ค.ศ. 2021 รวมถึงสำหรับนินเท็นโด สวิตช์ และเพลย์สเตชัน 4 ใน ค.ศ. 2023
หากมองย้อนกลับไป ไฟนอลแฟนตาซี IV มักได้รับการยกย่องว่าเป็นหนึ่งในวิดีโอเกมที่ยิ่งใหญ่ที่สุดตลอดกาล โดยการบันทึกว่าไฟนอลแฟนตาซี IV เป็นเกมบุกเบิกคุณสมบัติเกมเล่นตามบทบาทในเครื่องเล่นทั่วไปหลายอย่างในปัจจุบัน รวมถึงแนวคิดของการเล่าเรื่องที่น่าทึ่งในเกมประเภทนี้ เกมนี้ได้รับการรวมอยู่ในรายชื่อเกมที่ดีที่สุดตลอดกาลโดยเว็บไซต์ไอจีเอ็น (อันดับ 9 ใน ค.ศ. 2003) ในฐานะเกมเล่นตามบทบาทที่มีอันดับสูงสุด เช่นเดียวกับการสำรวจความคิดเห็นของผู้อ่านนิตยสารแฟมิซือใน ค.ศ. 2006 เกี่ยวกับเกมที่ดีที่สุดเท่าที่เคยมีมา นอกจากนี้ เกมดังกล่าวยังปรากฏในการจัดอันดับต่าง ๆ สำหรับเกมที่ดีที่สุดตลอดกาลในนิตยสารอิเล็กทรอนิกเกมมิงมันทลีใน ค.ศ. 2001 และ ค.ศ. 2006, นิตยสารเกมอินฟอร์เมอร์ใน ค.ศ. 2001 และ ค.ศ. 2009, เว็บไซต์เกมสปอตใน ค.ศ. 2005, ตลอดจนเว็บไซต์เกมแฟคส์ใน ค.ศ. 2005, ค.ศ. 2009 และ ค.ศ. 2014